गरीब बच्चों के पढ़ाई का खर्च उठाएगा रोटरी क्लब
ब्लेसिंग इंग्लिश अकेडमी पिटोल में वार्षिकोत्सव के बाद विद्यार्थियों के लिए पुरस्कार वितरण व सम्मान समारोह का आयोजन किया गया। मुख्य अतिथि जिला सलाहकार मंडल (डीपीए) के अध्यक्ष यशवंत भंडारी थे। अध्यक्षता जैन सोश्यल ग्रुप के पूर्व अध्यक्ष मनोज जैन ‘मनोकामना’ ने की। विशेष अतिथि रोटरी क्लब झाबुआ के अध्यक्ष उमंग सक्सेना थे।
रोटरी क्लब की ओर से वरिष्ठ रोटेरियन भंडारी एवं अध्यक्ष उमंग सक्सेना ने घाोषणा की कि वे संस्था में अगले शैक्षणिक सत्र से विद्यालय के ऐसे निराश्रित एवं गरीब विद्यार्थियों को गोद लेंगे जो आर्थिक रूप से सक्षम नहीं है। उनकी पढ़ाई के लिए पुस्तकें, गणवेश एवं अन्य शैक्षणिक सामग्रियों की व्यवस्था रोटरी क्लब झाबुआ के सदस्यों के सहयोग से की जाएगी। भंडारी ने कहा इस स्कूल के बच्चे काफी अनुशासित है, खेलकूद गतिविधियों के साथ अध्ययन कार्य में भी समान रूप से ध्यान देते हैं। आज के समय में आगे बढ़ने के लिए बच्चों को इंग्लिश का ज्ञान होना अति आवश्यक है। भंडारी ने आशा व्यक्त की कि निश्चित ही यहां के बच्चे आगे चलकर डॉक्टर, इंजीनियर और आईएएस जैसे बड़ों पदों पर आसीन होंगे। रोटरी क्लब अध्यक्ष सक्सेना ने कहा वार्षिकोत्सव के दौरान जो छात्र-छात्राएं किसी कारणवश स्पर्धाओं में विजेता नहीं रह पाए वे निराश न हो, अगली बार के लिए अच्छी तैयारी करें। हार और जीत सिक्के के दो पहलू हैं।
मोमेंटो एवं प्रशस्ति-पत्र प्रदान किए
विभिन्न प्रतियोगिताओं में सभी विजेता विद्यार्थियों को पुरस्कार प्रदान किए गए। इस अवसर पर संस्था के छात्र हेमराज सिंगाड़िया एवं छात्र रिद्धिका नायक को वर्ष के सबसे होनहार विद्यार्थी के रूप में रोटरी क्लब की ओर से मोमेंटो एवं प्रशस्ति-पत्र प्रदान किया गया। बाद में संस्था संचालक प्रकाश भूरिया द्वारा सभी अतिथियों का शाल-ओढ़ाकर एवं श्रीफल भेंटकर सम्मान किया।
रोटरी क्लब ने बच्चों को प्रमाण-पत्र वितरित किए।
अच्छी कोशिश
hin_Deva hin_Deva hin_Deva awa_Deva hin_Deva hin_Deva hin_Deva